|  |  |
| --- | --- |
| 1. Hvad er ydelsens lov­grund­lag?
 | § 107, stk. 2 i serviceloven.Stk.2Kommunalbestyrelsen skal tilbyde midlertidigt ophold1. til personer med betydeligt nedsat fysisk eller psykisk funktionsevne, der har behov for omfattende hjælp til almindelige, daglige funktioner eller for pleje, eller som i en periode har behov for særlig behandlingsmæssig støtte, og
2. til personer med nedsat psykisk funktionsevne eller med særlige sociale problemer, der har behov for pleje eller behandling, og som på grund af disse vanskeligheder ikke kan klare sig uden støtte.
 |
| 1. Hvilket behov dækker ydel­sen?
 | Det midlertidige ophold giver mulighed for at give den nødvendige socialpædagogiske støtte i et døgntilbud, hvis behovet ikke kan løses i mindre omfattende tilbud, for eksempel i egen bolig med socialpædagogisk støtte, jf. servicelovens § 85.Ydelsen er midlertidig og afhjælper borgerens problemer med at modtage hjælp til optræning og udvikling. Det midlertidige ophold skal give borgeren betydelig og omfattende støtte i almindelige daglige funktioner, eller i en periode omfattende pleje eller særlig behandlingsmæssig støtte. Det kan også være omfattende støtte til særlige sociale problemer |
| 1. Hvad er formålet med ydel­sen?
 | Det overordnede formål med indsatsen er at:* Borgeren vedligeholder og udvikler sine psykiske, fysiske og sociale funktioner.
* Borgeren genskaber eller udvikler sine muligheder for at flytte i selvstændig bolig
* Borgeren har adgang til socialfagligt personale, som bidrager til at skabe tryghed og socialt fællesskab, samt at

 borgeren får afklaret sit funktionsniveau med henblik på at  finde den rette (fremtidige) boform.  |
| 1. Hvilke aktiviteter indgår i ydel­sen?
 | Borger og sagsbehandler udarbejder indsatsmål ved bevillingen og der indgås aftale med botilbuddet om indsatsen.Indsatsmålet indeholder som udgangspunkt:* + Afklaring af det fremtidige behov for støtte og bolig
	+ Individuelle afklaringspunkter
	+ Udvikling af færdigheder
	+ Tidsperspektiv

Vedr. fælles ferie tilbydes beboere i døgntilbud op til 5 dage i Danmark om året. Vordingborg Kommune betaler udgifter til personale, såsom løn, kost, logi samt de transportudgifter, som har fordret en særlig billet. Denne udgift er allerede indregnet i botilbuddets takst. |
| 1. Hvilke aktiviteter indgår ikke i ydelsen?
 | Længerevarende botilbud og dagtilbud.Hjælp der kan bevilges efter anden lovgivning, for eksempel beskæftigelses- eller sundhedslovgivningen, herunder psykologsamtaler m.v.Ferie med ledsagelse ud over **5 dage** med kommunal betaling af udgifter til personale, såsom løn, kost, logi samt de transportudgifter, som har fordret en særlig billet.Her henvises til Vordingborg Kommunes Serviceinformation og retningslinjer for Tilkøb af socialpædagogisk ledsagelse under ferie  |
| 1. Hvem kan modtage ydel­sen?
 | Overordnet er målgruppen for midlertidigt botilbud borgere med betydelig nedsat fysisk eller psykisk funktionsevne med omfattende plejebehov eller særlig behandlingsmæssig støtte, og borgere nedsat psykisk funktionsevne eller med særlige sociale problemer som ikke kan klare sig uden støtte. Der kan være tale om borgere med sindslidelser, særlige sociale udfordringer, medfødte hjerneskader eller autismespektrumforstyrrelser m.m.Borgeren skal midlertidigt ikke være i stand til at klare sig uden omfattende personalestøtte i løbet af døgnet, og behovet skal ikke kunne dækkes af andre tilbud, for eksempel socialpædagogisk støtte i eget hjem § 85 eller opsøgende team § 99. Det kan også være en kombineret indsats af socialpædagogisk støtte, beskyttet beskæftigelse, aktivitets- og samværstilbud, mentorordning, personlig pleje og praktisk bistand i eget hjem i løbet af døgnet. |
| 1. Ydelsens omfang?
 | Døgndækning. |
| 1. Er der valgmulighed med hen­syn til leverandør?
 | Nej. |
| 1. Hvem leverer ydelsen?
 | Center for Psykiatri og Handicap træffer afgørelse om det rette botilbud. Der er ikke frit valg. |
| 1. Krav til udføreren?
 | Leverandøren skal tilrettelægge støtten således at borgeren kan opbygge og bevare en relation til de medarbejdere, der udfører indsatsen.Der skal være et kollegialt fagligt miljø med faglig udvikling, erfaringsopsamling, supervision og løbende efteruddannelse.Fagligt relevant uddannet personale. Medarbejderne skal leve op til Vordingborg Kommunes værdigrundlag i mødet med borgeren. |
| 1. Hvad koster ydelsen for bor­geren?
 | Der træffes afgørelse om egenbetaling ud fra en individuel beregning. |
| 1. Hvad er kommunens kva­li­tetsmål?
 | At borgeren får afklaret, udviklet og genetableret en dagligdag i eget hjem. Du finder den forventet sagsbehandlingstid på Vordingborg Kommunes hjemmeside. [Vælg Kommunen og derefter Svarfrister](https://www.vordingborg.dk/kommunen/svarfrister/) |
| 1. Hvordan følges op på ydel­sen?
 | Myndighed laver som minimum én individuel opfølgning efter 3-6 måneder efter indflytning. Voksen myndighed har derefter ansvaret for den løbende opfølgning efter en individuel vurdering |
| 1. Brugerundersøgelse?
 | Ja |
| 1. Er der særlige forhold at ta­ge hensyn til?
 | Ved tilbud udenfor Vordingborg Kommunen forbliver handle- og betalingsforpligtelsen i Vordingborg Kommune. |
| 1. Hvilke klagemuligheder er der?
 | Hvis du ikke er enig i afgørelsen, har du mulighed for at klage. Din klage skal være modtaget indenfor almindelig kontortid senest 4 uger efter, at du har modtaget afgørelsen.Hvis du klager skriftligt, skal du sende din klage til Vordingborg Kommune, Center for Psykiatri og Handicap, Valdemarsgade 43, 4760 Vordingborg.Hvis du klager mundtligt, skal du kontakte Center for Psykiatri og Handicap på tlf. 55 36 29 30. Du vil herefter blive kontaktet af en sagsbehandler, der vil hjælpe dig med at skrive klagen. Når din klage er modtaget, vil afgørelsen blive vurderet igen. Hvis vi giver dig helt eller delvist medhold, vil du få besked indenfor 4 uger. Hvis vi fastholder afgørelsen, vil din klage og sagens akter blive sendt Ankestyrelsen indenfor 4 uger. |